Борис Младенов-Young
Едва ли някой ще го разбере…

chitanka.info

Едва ли някой ще го разбере:

в ръцете ми, пред моите очи

душа бере сега едно дете,

с живота всеки миг ще се прости.

В безсънни нощи и безкрайни дни

отдадох всичко — опит, ум, сърце…

направих невъзможното дори,

но ето, неизбежното дойде.

Минутите в неспирен бяг летят,

страданието стъпва в своя край,

но болката, стаена в мойта гръд

уви, забрава няма да познай.

И най-добрият лекар не е бог.

Съзнавам го добре, но страдам — в шок!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.